ՖԱԻ Տալլին

**ՖԱԻ Տալլին** (,), էստոնական ֆուտբոլային ակումբ Տալլին քաղաքից, որը մինչև 2017 թվականի մրցաշրջանի ավարտը հանդես է եկել Էստոնիայի Պրեմիում լիգայում, որից հետո հայտարարվել է ակումբի միավորման մասին մայրաքաղաքային մեկ այլ թիմի՝ «Լևադիա ՖԱ»-ի հետ։ Միավորված թիմը ստացել է «ՖԱԻ Լեվադիա» անվանումը։

2016 թվականի Էստոնիայի ֆուտբոլի չեմպիոն, 2017 թվականի երկրի գավաթի և սուպերգավաթի դափնեկիր։

## Նախղկին անվանումներ
* 2002-2016 թվականներ — «*FC Infonet*»
* 2016-2023 թվականներ — *«ՖԱԻ Tallinn»*

## Պատմություն
Ակումբի պաշտոնապես հիմնադրվել է 2002 թվականի հունվարի 29-ին։ Սկզբում ակումբը հիմնադրվել է 1995/96 թվականների ծնված մանկական թիմի հիման վրա։ 2010 թվականի վերջին ակումբը միավորվել է Առաջին լիգա դուրս եկած «Ատլետիկ Տալլին» ֆուտբոլային ակումբի և «Բերսի» ֆուտբոլային մանկական ակումբի հետ։ 

Էսիլիգում մեկնարկից առաջ ակումբը ձեռք է բերվել մի շարք որակավորված խաղացողներ, իսկ գլխավոր մարզիչն եղել է Անդրեյ Բորիսովը։ Առաջին լիգայում «Ինֆոնետ» ՖԱ-ն գրավել է երկրորդ տեղը՝ խփելով հարյուր մեկ գոլ և զիջելով միայն մայրաքաղաքային «Կալև» ակումբին, իսկ ակումբի հարձակվող Մաքսիմ Ռիչկովը 40 գոլով դարձել է մրցաշարի լավագույն ռմբարկուն։ Այսպիսով, ակումբը իրավունք է ստացել մասնակցել մրցաշարի փլեյ-օֆֆին բարձրագույն լիգայի իններորդ թիմի՝ «Կուրեսաարե» ՖԱ-ի հետ, սակայն զիջել է երկու խաղերի արդյունքում՝ 0:1 տանը և 4:1 արտագնայում։ Նոր մրցաշրջանից առաջ «Ինֆոնետ» ՖԱ են տեղափոխվել մի շարք փորձառու ֆուտբոլիստներ, որոնք փորձ ունեին Մեյստրիլիգայում, թիմի գլխավոր մարզիչ է նշանակվել Ալեքսանդր Պուշտովը։ 2012 թվականի արդյունքներով «Ինֆոնետը» գրավել է առաջին հորիզոնականը Էսիլիգում՝ վաստակելով 83 միավոր, իսկ իվուարցի հարձակվող Մանուշոն, որը նույն թվականին «Նիմմե Կալյուից» տեղափոխվել է «Ինֆոնետ», 31 գոլով դարձել է մրցաշարի լավագույն ռմբարկուն։ Հաղթելով Էսիլիգան, ակումբը իրավունք է ստացել տեղափոխվել Էստոնիայի առաջնության բարձրագույն լիգա, որտեղ նորամուտը նշել է 2013 թվականին։

Բարձրագույն լիգայում իր առաջնախաղային մրցաշրջանում թիմը գրավել է վեցերորդ հորիզոնականը։ 2014 թվականին «Ինֆոնետը» հանդես է եկել էլ ավելի լավ՝ գրավելով հինգերորդ հորիզոնականը, վաստակելով իր համար ռեկորդային 66 միավոր և մրցաշրջանում խփելով 80 գոլ։ Իվուարցի հարձակվող Մանուշոն 30 խփած գոլով կրկին դարձել է ակումբի լավագույն ռմբարկուն և երրորդը առաջնության ռմբարկուների ցուցակում։ 2015 թվականի մրցաշրջանում թիմը խփել է 50 գոլ և վաստակել է 62 միավոր՝ գրավելով չորրորդ հորիզոնականը։

2015 թվականի հուլիսի 13-ին Էստոնիայի գավաթի առաջին փուլում «Ինֆոնետը» եվրոպական ակումբային ֆուտբոլի ընթացքում ռեկորդային 36:0 հաշվով հաղթել է սիրողական «Վիրտսու» ակումբին՝ այդպիսով կրկնելով շոտլանդական «Արբրոատ» ֆուտբոլային ակումբի 130-ամյա վաղեմության ռեկորդը։

2016 թվականի մայիսի 21-ին «Ֆլորա Տալլին» ֆուտբոլային ակումբը Էստոնիայի գավաթի եզրափակչում լրացուցիչ ժամանակում 3:0 հաշվով հաղթել է Սիլլամյաեի «Կալևին»։ Այսպիսով, 2015 թվականի մրցաշրջանի բարձրագույն լիգայի չորրորդ թիմը՝ «Ինֆոնետը», իրավունք է ստացել ներկայացնել Էստոնիան եվրագավաթներում։ Առաջին անգամ իր պատմության մեջ թիմը հանդես է եկել Եվրոպայի լիգայի 2016/17 մրցաշրջանի առաջին որակավորման փուլում, որտեղ նրա մրցակիցը եղել է շոտլանդական «Հարթս» ակումբը։ Էդինբուրգում խաղն ավարտվել է շոտլանդացիների հաղթանակով՝ 2:1 հաշվով, իսկ Տալլինում նույնպես հաղթել է «Հարթսը»՝ 2:4։ Սեպտեմբերին հայտնի է դարձել, որ ՈՒԵՖԱ-ի պահանջների պատճառով «Ինֆոնետը» ստիպված է եղել փոխել անունը և հաջորդ մրցաշրջանից սկսել է կոչվել «*ՖԱԻ* Տալլին»: Մրցաշրջանի արդյունքներով թիմն առաջին անգամ դարձավ Էստոնիայի չեմպիոն։

Ձմեռային տրանսֆերային պատուհանում ակումբը համալրեցին Կիրիլ Նեստերովը, Ռոման Նեստերովսկին, Ալբերտ Պրոսան, Ալեքսանդր Թումասյանը։ 2017 թվականի փետրվարի 26-ին «ՖԱԻ Տալլինը» առաջին անգամ դարձավ Էստոնիայի Սուպերգավաթի դափնեկիր՝ 5:0 հաշվով հաղթելով մայրաքաղաքային «Ֆլորա» թիմին։ Մայիսի 27-ին Էստոնիայի գավաթի եզրափակչում 2:0 հաշվով թիմը հաղթել է «Տամմեկա» ֆուտբոլային ակումբին։ Արդյունքում «ՖԱԻ Տալլինը» նվաճել է մրցաշրջանի բոլոր երեք տիտղոսները։ Հունիսի 27-ին Չեմպիոնների լիգայի առաջին որակավորման փուլի շրջանակներում թիմը արտագնա խաղում 0:2 հաշվով պարտվել է մալթական «Հիբերնիանս» ակումբին, իսկ տնային հանդիպումը նույնպես ավարտվել է էստոնական թիմի պարտությամբ՝ 0:1 հաշվով։ Հունիսի 30-ին գլխավոր մարզչի պաշտոնակատար է դարձել Սերգեյ Բրագինը, որը այդ պաշտոնում փոխարինել է Ալեքսանդր Պուշտովին։ Հուլիսի 29-ին թիմը գլխավորել է սերբ մասնագետ Ալեքսանդր Ռոգիչը։ Թիմը մրցաշրջանն ավարտել է չորրորդ տեղում, իսկ խաղացող Ալբերտ Պրոսան դարձել է առաջնության լավագույն ռմբարկուն։ 2017 թվականի նոյեմբերի 6-ին կայացավ «Լեվադիա» և «Ինֆոնետ» ակումբների նախագահների մամուլի ասուլիսը, որտեղ հայտարարվել է նրանց միավորման մասին։ Միավորված թիմը ստացել է «ՖԱԻ Լեվադիա» (ՖԱԻ Levadia) անվանումը, իսկ գլխավոր մարզիչ է դարձել Ալեքսանդար Ռոգիչը։

2018 թվականի մրցաշրջանում «Լեվադիայի» երրորդ կազմը և «Ինֆոնետի» երիտասարդական թիմը սկսեցին հանդես գալ Էստոնիայի առաջնության երկրորդ լիգայում (ուժով չորրորդ դիվիզիոն) «ՖԱԻ Տալլին» անվամբ։ Միավորված ակումբի կառուցվածքում դա երրորդ կազմն էր հիմնական և «ՖԱԻ Լեվադիա»-ի երկրորդ թիմից հետո։ Մարզիչ է դարձել Վյաչեսլավ Սմիրնովը։ Էստոնիայի Գավաթի 2017/18 մրցաշրջանի 1/4-ում թիմը 0:6 հաշվով պարտվել է «Նարվա-Տրանս» ակումբին։

2022 թվականի մրցաշրջանում թիմը հաղթել է երկրորդ լիգայի առաջնությունը, սակայն չի կարողացել տեղափոխվել առաջին լիգա ֆուտբոլային միության կանոնակարգի համաձայն։ 

2023 թվականի մրցաշրջանում թիմը սկսել է հանդես գալ երկրորդ լիգայում *ՖԱԻ Levadia U19* անվամբ։

## Ակումբի խորհրդանիշ
«ՖԱԻ Տալլինի» ավանդական գույներն են սպիտակը և սևը, մարզահագուստի դասական գունավորումը սև մարզաշապիկներ են՝ սպիտակ ներդիրներով, սև կիսավարտիքով և սև գուլպաներով։ Արտագնա մարզահագուստի համար օգտագործվում են սպիտակ գույներ՝ սև ներդիրներով։ Թիմի բոլոր մարզահագուստի տեխնիկական հովանավորն է «*Joma*»-ն, իսկ գլխավորը՝ էստոնական «Ինֆոնետ» ընկերությունը։ Այս պահին «ՖԱԻ Տալլինի» տնային մարզահագուստը իրենից ներկայացնում է սև մարզաշապիկներ՝ սպիտակ նախշերով։ Ակումբի պարզեցված լոգոն գտնվում է մարզաշապիկի ձախ կողմում, իսկ «Joma»-ի սպիտակ լոգոն՝ աջ կողմում. մարզաշապիկի կենտրոնում գտնվում է «Ինֆոնետ» ընկերության լոգոն՝ «*Infonet*» գրությամբ։ Այս մարզաշապիկը համալրված է սև գույնի կիսավարտիքով և գուլպաներով։

2015 թվականին թիմն ունեցավ թալիսման՝ «Բիստի սատանիկը», որին ամրագրված է 13 համարը։ Ակումբն ունի թալիսմանի օգտագործման իրավունքի սեփականատեր Մարշալ Քըրք ՄակՔուզիկից պաշտոնական թույլտվություն։ Պաշտոնական խաղերի ժամանակ Բիստիի կոստյումով հագնված մարդը աջակցում է թիմին և ոգևորում երկրպագուներին, ինչպես նաև լուսանկարվում է ցանկացողների հետ։

Ակումբի կարգախոսն է՝ «Որակը մեր նպատակն է»։

## Ելույթների վիճակագրություն
### Ելույթների արդյունքները

### Ռեկորդներ
* Ամենախոշոր հաղթանակը բոլոր մրցաշարերում․ **36:0,** «Վիրտսուի» դեմ, Էստոնիայի գավաթ, 2015 թվականի հունիսի 13։

### Երկրորդ թիմ
«Ինֆոնետ II»/«*ՖԱԻ* Տալլին Մ21» թիմը հանդես է եկել II լիգայում (2011-2013), Էսիլիգե Բ-ում (2014) և Էսիլիգեում (2015-2017):

Նաև 2015 թվականին երրորդ թիմը խաղում էր IV լիգայում։

## Ելույթները եվրագավաթներում

## Ձեռքբերումներ
thumb|150px|right|Ալեքսանդր Ռոգիչ, գլխավոր մարզիչ, 2017 թվական
* Էստոնիայի առաջնության հաղթող **(1)․** 2016
* Էստոնիայի գավաթակիր **(1)․** 2017
* Էստոնիայի սուպերգավաթակիր **(1)․** 2017
* Էստոնիայի առաջին լիգայի հաղթող **(1)․** 2012

## Գլխավոր մարզիչներ

## Ծանոթագրություններ

Կատեգորիա:2002 հիմնադրումներ Էստոնիայում
Կատեգորիա:Էստոնական ֆուտբոլային ակումբներ
Կատեգորիա:Տալլին
Կատեգորիա:Ֆուտբոլային ակումբներ